Document ID: /roh_data/filtered/fineweb-2-filterrobots_roh.jsonl.gz/13324

Midadas sajan en l'interess dals burgais, ma era en l'interess da la gronda maioritad dals fugitivs, di Merkel. Igl è pussibel ch'il dretg sin ina procedura d'asil n'exista betg pli, sche chastis sajan vegnids pronunziads. Ils acts disgustus e criminals da Cologna pretendian respostas energicas, uschia la chanceliera federala tudestga Angela Merkel.
Mulestas sexualas da Silvester a Cologna
La notg da Silvester aveva ina gruppa dad umens mulestà pliras dunnas a la staziun principala. Els hajan mulestà sexualmain ed engulà rauba. Perditgas ed unfrendas han inditgà che quai saja stà per la gronda part umens d'origin nord-african ubain arabic.
Entant è il dumber da denunzias penalas suenter ils schabetgs a Cologna s'augmentà drasticamain. Els hajan survegnì fin ussa 379 denunzias, annunzia la polizia da la citad. Var 40% pertutgian delicts sexuals. Fin uss eran enconuschentas var 170 denunzias. Era a Hamburg ha la polizia registrà pliras denunzias e mulestas.
RR novitads 16:00